|  |  |
| --- | --- |
| Številka: 004-7/2020/16 | |
| Ljubljana, 7. 7. 2020 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Odločba o podaljšanju koncesije za upravljanje območja geometričnega središča Republike Slovenije (GEOSS) – predlog za obravnavo** | | | |
| **1. Predlog sklepov vlade:** | | | |
| Na podlagi 18. člena Uredbe o koncesiji za upravljanje območja geometričnega središča Republike Slovenije (Uradni list RS, št. 112/04) in drugega odstavka 37. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12 in 10/14) je Vlada Republike Slovenije na … seji dne … pod točko … sprejela naslednji  S K L E P:  1. Vlada Republike Slovenije je izdala odločbo, s katero se koncesija za upravljanje območja geometričnega središča Republike Slovenije, podeljena koncesionarju Društvu za razvoj in varovanje GEOSS-a, Vače 10, 1252 Vače, podaljša za dobo petih let.  2. Vlada Republike Slovenije sklene s koncesionarjem iz prejšnje točke koncesijsko pogodbo.  3. Za podpis koncesijske pogodbe iz prejšnje točke se pooblasti mag. Andrej Vizjak, minister za okolje in prostor.  Dr. Božo Predalič  GENERALNI SEKRETAR  Sklep prejmejo:   * Društvo za razvoj in varovanje GEOSS-a, Vače 10, 1252 Vače * Občina Litija, Jerebova ulica 14, 1270 Litija * Ministrstvo za okolje in prostor * Ministrstvo za okolje in prostor, Geodetska uprava Republike Slovenije * Ministrstvo za finance * Služba Vlade Republike Slovenije za zakonodajo * Urad Vlade Republike Slovenije za komuniciranje | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Tomaž PETEK, generalni direktor Geodetske uprave Republike Slovenije * Andreja OSOLNIK, Geodetska uprava Republike Slovenije * Darja KOMOVEC, Geodetska uprava Republike Slovenije | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Zakon o geometričnem središču Slovenije (Uradni list RS, št. 101/03; v nadaljnjem besedilu: ZGSS) opredeljuje poseben pomen geometričnega središča Republike Slovenije (v nadaljnjem besedilu: GEOSS). V skladu z ZGSS se upravljanje območja GEOSS izvaja kot javna služba na podlagi koncesije, ki jo je podelila Vlada Republike Slovenije (v nadaljnjem besedilu: Vlada RS) z upravno odločbo št. 01405-8/2005/3 dne 2. 8. 2005 Društvu za razvoj in varovanje GEOSS-a, Vače 10, 1252 Vače (v nadaljnjem besedilu: koncesionar).  Dne 2. 11. 2005 je bila za dobo 10 let s koncesionarjem sklenjena Koncesijska pogodba za opravljanje območja GEOSS, št. 2512-05-000473, katere veljavnost je prenehala 2. 11. 2015.  Uredba v 5. členu določa maksimalno podaljšanje za 10 let, koncesijska pogodba pa v drugem odstavku 13. člena določa, da se pogodba lahko podaljša, vendar vsakokrat največ za 5 let. Na podlagi teh določb je koncesionar dne 12. 12. 2014 vložil vlogo za podaljšanje koncesije za upravljanje območja geometričnega središča Republike Slovenije. Vlada RS je dne 4. 6. 2015 izdala odločbo št. 01405-3/2015/5, s katero je odločila o podaljšanju koncesije z novo koncesijsko pogodbo za dobo petih let. Nova koncesijska pogodba št. 2552-15-000066 je bila sklenjena 14. 7. 2015, s pričetkom veljavnosti 2. 11. 2015, veljati pa preneha 1. 11. 2020.  Kot ureja Uredba o koncesiji za upravljanje območja geometričnega središča Republike Slovenije (Uradni list RS, št. 112/04; v nadaljnjem besedilu: uredba) v prvem odstavku 18. člena in koncesijska pogodba v prvem odstavku 13. člena, koncesionar lahko predlaga Vladi RS podaljšanje koncesijske pogodbe, in sicer najmanj 6 mesecev pred prenehanjem veljavnosti koncesijske pogodbe – to je najkasneje do 2. 5. 2020.  Koncesionar je dne 13. 2. 2020 vložil novo vlogo za podaljšanje koncesije za upravljanje območja geometričnega središča Republike Slovenije za dobo petih let.  Koncesionar lahko predlaga podaljšanje koncesijske pogodbe za 5 let. Koncesijska pogodba se lahko podaljša, če koncesionar izpolnjuje vse pogoje in obveznosti iz uredbe in če je podaljšanje ekonomsko upravičeno.  Če Vlada RS potrdi predlog podaljšanja z izdajo odločbe, se s koncesionarjem sklene nova koncesijska pogodba. Ob podaljšanju koncesije se bistvene določbe obstoječe koncesijske pogodbe ohranijo, torej tudi koncesijska dajatev ostane nespremenjena in njena višina znaša 39.645 evrov letno. V letu 2020 se višina koncesijskih sredstev izplača v sorazmernem deležu glede na čas trajanja koncesijske pogodbe.  Ministrstvo za okolje in prostor je v predhodnem postopku preverilo, ali koncesionar izpolnjuje predpisane pogoje in obveznosti iz uredbe in ali je podaljšanje ekonomsko upravičeno. Ministrstvo za okolje in prostor je ugotovilo, da so izpolnjeni zahtevani pogoji za podaljšanje koncesije in predlaga Vladi RS izdajo odločbe, s katero se koncesija za upravljanje območja geometričnega središča Republike Slovenije, podeljena koncesionarju Društvu za razvoj in varovanje GEOSS-a, Vače 10, 1252 Vače, podaljša za 5 let.  O podaljšanju koncesije je z dopisom št. 620-1/2016-28 z dne 7. 7. 2020 pozitivno mnenje kot pristojna lokalna skupnost podala tudi Občina Litija. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | **NE** |
| b) | usklajenost slovenskega pravnega reda s pravnim redom Evropske unije | | **NE** |
| c) | administrativne posledice | | **NE** |
| č) | gospodarstvo, zlasti mala in srednja podjetja ter konkurenčnost podjetij | | **NE** |
| d) | okolje, vključno s prostorskimi in varstvenimi vidiki | | **NE** |
| e) | socialno področje | | **NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | **NE** |
| **7.a Predstavitev ocene finančnih posledic nad 40.000 EUR:**  / | | | |

|  |  |
| --- | --- |
| **7.b Predstavitev ocene finančnih posledic pod 40.000 EUR:**  Izdaja odločbe o podaljšanju koncesije za upravljanje območja geometričnega središča Republike Slovenije koncesionarju Društvu za razvoj in varovanje GEOSS-a nima finančnih posledic za državni proračun in druga javna finančna sredstva. | |
| **8. Predstavitev sodelovanja z združenji občin:** | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | **NE** |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE** | |
| **9. Predstavitev sodelovanja javnosti:** | |
| Gradivo je bilo predhodno objavljeno na spletni strani predlagatelja: | **NE** |
| Glede na naravo in vsebino gradiva njegova objava na spletni strani oziroma javna obravnava ni potrebna. | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **NE** |
| **mag. Andrej VIZJAK**  **MINISTER** | |

**PRILOGE:**

* predlog odločbe Vlade Republike Slovenije
* predlog koncesijske pogodbe
* dopis Občine Litija št. 620-1/2016-28 z dne 7. 7. 2020
* Predlog Društva za razvoj in varovanje GEOSS-a za podaljšanje koncesijske pogodbe za dobo 5 let z dne 13. 2. 2020
* Izpis iz Poslovnega registra Agencije Republike Slovenije za javnopravne evidence in storitve z dne 2. 6. 2020
* Potrdilo iz kazenske evidence Ministrstva za pravosodje Republike Slovenije št. 71010-106595/2020-2 z dne 4. 6. 2020
* Potrdilo Finančne uprave Republike Slovenije št. DT 42900-49350/2020-1 z dne 2. 6. 2020, da ima na dan 2. 6. 2020 plačane vse evidentirane davke in druge obvezne dajatve
* Izjava Društva za razvoj in varovanje GEOSS-a z dne 2. 6. 2020, da proti njemu ni bila izdana sodna ali kakršnakoli upravna odločba in ni uveden postopek prisilne poravnave, stečaja ali likvidacijski postopek
* Kadrovska in organizacijska usposobljenost od leta 2015 in v prihodnje z dne 15. 5. 2020, ki jo je pripravilo Društvo za razvoj in varovanje GEOSS-a
* Načrt upravljanja območja GEOSS z dne 21. 4. 2020, ki ga je pripravilo Društvo za razvoj in varovanje GEOSS-a
* Ekonomska upravičenost za podaljšanje koncesije za upravljanje območja GEOSS z dne 18. 4. 2020, ki jo je pripravilo Društvo za razvoj in varovanje GEOSS-a

Številka:

Ljubljana,

Na podlagi 18. člena Uredbe o koncesiji za upravljanje območja geometričnega središča Republike Slovenije (Uradni list RS, št. 112/04), na predlog Društva za razvoj in varovanje GEOSS-a, Vače 10, 1252 Vače, ki ga zastopa predsednik društva Lovro Lah, v zadevi podaljšanja koncesije za upravljanje območja geometričnega središča Republike Slovenije, je Vlada Republike Slovenije na …. redni seji dne …... izdala naslednjo

**O D L O Č B O**

1. Koncesija za upravljanje območja geometričnega središča Republike Slovenije, podeljena koncesionarju Društvu za razvoj in varovanje GEOSS-a, Vače 10, 1252 Vače, se podaljša s sklenitvijo nove koncesijske pogodbe za dobo 5 let.
2. Posebni stroški v tem postopku niso nastali.

O b r a z l o ž i t e v :

Vlada Republike Slovenije (v nadaljnjem besedilu: Vlada RS) je na podlagi 8. in 10. člena Zakona o geometričnem središču Slovenije (Uradni list RS, št. 101/03; v nadaljnjem besedilu: ZGSS) izdala Uredbo o koncesiji za upravljanje območja geometričnega središča Republike Slovenije (Uradni list RS, št. 112/04; v nadaljnjem besedilu: Uredba), ki je kot koncesijski akt podlaga za podelitev koncesije za upravljanje območja geometričnega središča Republike Slovenije.

Na podlagi Uredbe in javnega poziva je Vlada RS dne 2. 8. 2005 izdala odločbo o izbiri koncesionarja št. 01405-8/2005/3, s katero je za koncesionarja za upravljanje območja geometričnega središča Republike Slovenije izbrala Društvo za razvoj in varovanje GEOSS-a, Vače 10, 1252 Vače (v nadaljnjem besedilu: koncesionar). Dne 2. 11. 2005 je bila s koncesionarjem sklenjena koncesijska pogodba za upravljanje območja GEOSS št. 2512-05-000473 za dobo 10 let.

Koncesionar je dne 12. 12. 2014 vložil vlogo za podaljšanje koncesije za upravljanje območja geometričnega središča Republike Slovenije. Vlada RS je dne 4. 6. 2015 izdala odločbo št. 01405-3/2015/5, s katero je odločila o podaljšanju koncesije z novo koncesijsko pogodbo za dobo petih let. Nova koncesijska pogodba št. 2552-15-000066 je bila sklenjena 14. 7. 2015, s pričetkom veljavnosti 2. 11. 2015.

Koncesionar je dne 13. 2. 2020 vložil novo vlogo za podaljšanje koncesije za upravljanje območja geometričnega središča Republike Slovenije še za dobo nadaljnjih petih let.

ZGSS podaljšanja koncesije ne ureja. Uredba v 18. členu določa, da lahko Vlada RS na zahtevo koncesionarja, ki jo mora vložiti najkasneje v roku šestih mesecev pred iztekom veljavnosti koncesijske pogodbe, le-to podaljša, če koncesionar izpolnjuje predpisane pogoje in obveznosti iz Uredbe in če je podaljšanje ekonomsko upravičeno, določa pa tudi, da se koncesija podaljša s sklenitvijo nove koncesijske pogodbe. Ker je bila koncesija podeljena z odločbo, se tudi glede podaljšanja koncesije izda odločba, ki ji sledi sklenitev nove koncesijske pogodbe med koncedentom in koncesionarjem.

Ministrstvo za okolje in prostor (v nadaljnjem besedilu: ministrstvo) je v predhodnem postopku preverilo, ali koncesionar izpolnjuje predpisane pogoje in obveznosti iz Uredbe in, ali je podaljšanje ekonomsko upravičeno.

Pogoje za pridobitev koncesije določa 3. člen Uredbe, in sicer mora koncesionar izpolnjevati naslednje pogoje:

1. da je državljan Republike Slovenije ali pravna oseba, ki je registrirana oziroma s sedežem v Republiki Sloveniji,
2. da v zadnjih petih letih pred objavo javnega razpisa proti njemu ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva,
3. da ima poravnane davke, prispevke in druge obvezne dajatve,
4. da ni proti njemu uveden postopek prisilne poravnave, stečaja ali likvidacijski postopek ali ni prenehal poslovati na podlagi sodne ali druge odločbe,
5. da je kadrovsko in organizacijsko usposobljen za opravljanje dejavnosti, ki je predmet koncesije.

Koncesionar ima v skladu s 6. členom Uredbe naslednje pravice in dolžnosti:

1. izvajati koncesijo kot dober gospodar v skladu z Zakonom o geometričnem središču Slovenije (Uradni list RS, št. 101/03), Uredbo, koncesijsko pogodbo, načrtom upravljanja ter letnim programom dela,
2. izdelati osnutek načrta upravljanja območja GEOSSA,
3. vsaka tri leta poročati vladi o izvajanju načrta upravljanja GEOSSA,
4. pripraviti letni program dela,
5. poročati pristojnim organom v skladu s predpisi,
6. organizirati in sodelovati pri vseh akcijah, ki so povezane z aktivnostmi na območju GEOSSA,
7. pridobivati od pristojnih organov podatke o dejstvih, ki so pomembni za izvajanje koncesije,
8. voditi posebno ločeno računovodstvo za dejavnost, ki jo opravlja po koncesiji, v primeru, da opravlja še drugo dejavnost,
9. skrbeti za tekoče obveščanje javnosti o pomembnih dogodkih in aktivnostih na območju GEOSSA,
10. pripravljati projekte za pridobivanje finančnih sredstev.

Glede izpolnjevanja pogojev za pridobitev koncesije iz 3. člena Uredbe je koncesionar predložil izpis iz javne evidence Agencije Republike Slovenije za javnopravne evidence in storitve, iz katerega je razvidno, da je koncesionar pravna oseba, ki je registrirana s sedežem v Republiki Sloveniji. Koncesionar je priložil potrdilo Ministrstva za pravosodje Republike Slovenije št. 71010-106595/2020-2 z dne 4. 6. 2020, da v njihovi kazenski evidenci ni zabeležen, in potrdilo Finančne uprave Republike Slovenije št. DT 42900-49350/2020-1 z dne 2. 6. 2020, da ima na dan 2. 6. 2020 plačane vse evidentirane davke in druge obvezne dajatve, ki jim je potekel rok plačila. Koncesionar je dne 2. 6. 2020 podal izjavo, da proti njemu ni bila izdana sodna ali kakršnakoli upravna odločba, ki bi mu prepovedovala opravljanje dejavnosti, in da proti njemu ni uveden postopek prisilne poravnave, stečaja ali likvidacijski postopek, dne 15. 5. 2020 pa je pisno pojasnil kadrovsko in organizacijsko usposobljenost Društva za razvoj in varovanje GEOSS za izvajanje koncesije s poimensko navedbo sodelujočih, njihovo strokovno izobrazbo in z referencami za izvajanje kulturno-zgodovinskih projektov. Ministrstvo na podlagi dokazil in po proučitvi izjav, ki jih je zahtevalo od koncesionarja, koncesionar pa jih je predložil, ugotavlja, da koncesionar izpolnjuje predpisane pogoje za pridobitev koncesije iz 3. člena Uredbe.

Ministrstvo je preverilo tudi izpolnjevanje pravic in dolžnosti koncesionarja, kot jih ureja 6. člen Uredbe. To presojo je opravilo z vidika, ali je koncesionar spoštoval predpisane pravice in obveznosti, zlasti ali je pravočasno in kvalitetno izvrševal naloge, določene v 6. členu Uredbe. Ministrstvo je ugotovilo, da koncesionar izvaja koncesijo kot dober gospodar v skladu z Zakonom o geometričnem središču Slovenije, Uredbo, koncesijsko pogodbo, načrtom upravljanja ter letnimi programi dela. Koncesionar je Vladi RS vsaka tri leta redno poročal o izvajanju potrjenega načrta upravljanja, vsako leto pa ji je predlagal letni načrt dela (ki ga Vlada RS potrdi) in ji poročal o izvedbi načrta za preteklo leto. Na podlagi predloženih poročil in načrtov je razvidno, da koncesionar organizira in sodeluje pri vseh akcijah, ki so povezane z aktivnostmi na območju GEOSSA in da skrbi za tekoče obveščanje javnosti o pomembnih dogodkih in aktivnostih na območju GEOSSA. Za dejavnost koncesije je koncesionar v skladu z zahtevo Uredbe zagotovil vodenje ločenega računovodstva. Koncesionar je predložil tudi nov Načrt upravljanja območja GEOSS z dne 21. 4. 2020, za obdobje podaljšanja koncesije. Na podlagi analize dosedanjega dela ministrstvo ugotavlja, da koncesionar izpolnjuje predpisane pravice in dolžnosti skrbno in dosledno.

Ministrstvo je preverilo tudi, ali je podaljšanje koncesije ekonomsko upravičeno. V Uredbi niso predpisani dokumenti in podatki, potrebni za dokazovanje pogoja »če je podaljšanje ekonomsko upravičeno« za podaljšanje koncesijske pogodbe. Preverjanje ekonomske upravičenosti je diskrecijska pravica Vlade RS. Po pregledu gradiva »Ekonomska upravičenost za podaljšanje koncesije za upravljanje območja GEOSS« z dne 18. 4. 2020, katerega je izdelal koncesionar, ministrstvo ugotavlja, da upravljanje območja GEOSS izkazuje »posredno« ekonomsko upravičenost na številnih področjih - razvoj kraja in oživitev območja, obnova infrastrukture, nova delovna mesta, turizem, obnova dediščinskih objektov, razvoj obrti ipd. Z nadaljevanjem upravljanja območja GEOSS je realno pričakovati, da se bo stopnja ekonomske upravičenosti še povečevala.

Ministrstvo tako ugotavlja, da so izpolnjeni zahtevani pogoji za podaljšanje koncesije.

V 5. členu Uredbe je določeno, da se koncesijska pogodba lahko podaljša največ za 10 let na način in pod pogoji, določenimi v Uredbi in v koncesijski pogodbi, v drugem odstavku 13. člena Koncesijske pogodbe za upravljanje območja GEOSS št. 2512-05-000473 z dne 2. 11. 2005 pa je določeno, da se koncesijska pogodba lahko podaljša, vendar vsakokrat največ za 5 let. V skladu s citiranimi določbami se je koncesija za upravljanje območja geometričnega središča Republike Slovenije, podeljena koncesionarju, s koncesijsko pogodbo št. 2552-15-000066 z dne 14. 7. 2015 in s pričetkom veljavnosti 2. 11. 2015, že podaljšala za prvih 5 let in se sedaj podaljša še za nadaljnjih 5 let. V skladu s tretjim odstavkom 18. člena Uredbe se koncesija podaljša s sklenitvijo nove koncesijske pogodbe. Nova koncesijska pogodba temelji na načelih in izhodiščih Koncesijske pogodbe za upravljanje območja GEOSS iz let 2005 in 2015 in se sklepa za dobo 5 let od dneva veljavnosti nove koncesijske pogodbe.

Ker je ministrstvo v izvedenem postopku ugotovilo, da koncesionar izpolnjuje predpisane pogoje za izvajanje koncesije in ker je podaljšanje koncesije ekonomsko upravičeno, Vlada RS ugotavlja, da so za izdajo odločbe o podaljšanju koncesije izpolnjeni vsi pogoji, zato je odločila, kot je navedeno v 1. točki izreka te odločbe.

V skladu z določbami Zakona o splošnem upravnem postopku (Uradni list RS, št. 24/06 **–** uradno prečiščeno besedilo, 105/06 **–** ZUS-1, 126/07, 65/08, 8/10 in 82/13) je bilo treba v izreku te odločbe odločiti tudi o stroških postopka. Glede na to, da v tem postopku stroški niso nastali, je bilo glede stroškov odločeno, kot izhaja iz 2. točke izreka te odločbe.

POUK O PRAVNEM SREDSTVU:

Zoper to odločbo ni pritožbe. Dovoljen je upravni spor z vložitvijo tožbe na Upravno sodišče Republike Slovenije, Fajfarjeva 33, 1000 Ljubljana, v roku 30 dni po vročitvi te odločbe. Tožba se lahko vloži pisno neposredno pri navedenem sodišču ali pa se mu jo pošlje po pošti.

Dr. Božo Predalič

GENERALNI SEKRETAR

VROČITI:

- Društvo za razvoj in varovanje GEOSS-a, Vače 10, 1252 Vače

V VEDNOST:

- Ministrstvo za okolje in prostor, Dunajska cesta 47, Ljubljana

- Geodetska uprava Republike Slovenije, Zemljemerska ulica 12, Ljubljana